CELEX: 62011TN0228
Language: lt
Date: 2011-04-26 00:00:00
Title: Byla T-228/11 P: 2011 m. balandžio 26 d. Florence Barbin pateiktas apeliacinis skundas dėl 2011 m. vasario 15 d. Tarnautojų teismo sprendimo byloje F-68/09, Barbin prieš Parlamentą

16.7.2011   
            
            
               LT
            
            
               Europos Sąjungos oficialusis leidinys
            
            
               C 211/26
            
         2011 m. balandžio 26 d. Florence Barbin pateiktas apeliacinis skundas dėl 2011 m. vasario 15 d. Tarnautojų teismo sprendimo byloje F-68/09, Barbin prieš Parlamentą
   
   (Byla T-228/11 P)
   2011/C 211/56
   Proceso kalba: prancūzų
   
      Šalys
   
   
      Apeliantė: Florence Barbin (Liuksemburgas, Liuksemburgas), atstovaujama advokatų S. Orlandi, A. Coolen, J.-N. Louis, É. Marchal, D. Abreu Caldas
   
      Kita proceso šalis: Europos Parlamentas
   
      Reikalavimai
   
   Apeliantė Bendrojo Teismo prašo:
   
               —
            
            
               panaikinti
               
                           —
                        
                        
                           2011 m. vasario 15 d. Tarnautojų teismo sprendimą (byla F-68/09, Barbin prieš Parlamentą), kuriuo atmestas apeliantės ieškinys;
                        
                     
         
               —
            
            
               priimti naują sprendimą:
            
         
               —
            
            
               panaikinti,
               
                           —
                        
                        
                           2008 m. lapkričio 10 d. sprendimą nepaaukštinti ieškovės į AD 12 lygį vykdant 2006 m. pareigų paaukštinimo procedūrą;
                        
                     
                           —
                        
                        
                           priteisti iš Parlamento bylinėjimosi išlaidas.
                        
                     
         
      Apeliacinio skundo pagrindai ir pagrindiniai argumentai
   
   Šiuo apeliaciniu skundu apeliantė prašo panaikinti 2011 m. vasario 15 d. Tarnautojų teismo sprendimą byloje F-68/09, Barbin prieš Parlamentą, kuriuo Tarnautojų teismas atmetė jos ieškinį dėl 2008 m. lapkričio 10 d. Europos Parlamento sprendimo nepaaukštinti ieškovės į AD 12 lygį vykdant 2006 m. pareigų paaukštinimo procedūrą panaikinimo.
   Grįsdama apeliacinį skundą apeliantė remiasi dviem pagrindais:
   
               —
            
            
               Teisės klaida tiek, kiek Tarnautojų teismas klaidingai manė, kad Parlamentas, nuspręsdamas, jog, pirma, jis neturėjo laikytis vidaus taisyklių, susijusių su vertinimu ir paaukštinimu, bei, antra, galėjo teisėtai paaukštinti pareigūnus, turinčius mažiau nuopelnų balų nei ieškovė, remdamasis priežastimis, kuriomis nesilaikyta Parlamento biuro ir generalinio sekretoriaus sprendimais nustatytos paaukštinamų pareigūnų atitinkamų nuopelnų palyginimo tvarkos, nepadarė akivaizdžios vertinimo klaidos.
            
         
               —
            
            
               Vienodo požiūrio principo ir Parlamento pareigos pateikti įrodymus, kad ieškovė, pasinaudojusi savo teise į vaiko priežiūros atostogas, nepatyrė jokios diskriminacijos, pažeidimu.